Първоначално презвитериумът е бил място за църковния хор, който е бил близо до олтара. Оттук идва и второто му име. Презвитериумът се намира най-вече в източната част. Едно от най-видните изключения прави базиликата "Свети Петър" в Рим. Развитието на презвитериума като отделна обособена архитектурна част на една църква настъпва по време на Романиката, когато е изграждан над криптата и украсяван с пищни дърворезби и картини.